ጠቅላይ ሚኒስትር ዶክተር አብይ አህመድ የመጀመሪያውን ይፋዊ የውጭ ሃገር ስራ ጉብኝታቸውን በጅቡቲ ይጀምራሉ
የኢፌዴሪ ጠቅላይ ሚኒስትር ዶክተር አብይ አህመድ የመጀመሪያውን ይፋዊ የውጭ ሃገራት የስራ ጉብኝታቸውን ዛሬ በጅቡቲ ይጀምራሉ።ጠቅላይ ሚኒስትሩ በጅቡቲ ዛሬን ጨምሮ ለሁለት ቀናት ነው ይፋዊ የስራ ጉብኝቱን የሚያደርጉት፡፡በቆይታቸውም ከሃገሪቱ ፕሬዚዳንት እስማኤል ኦማር ጋር በሃገራቱ የሁለትዮሽና አካባቢያዊ ጉዳዮች ላይ ይመክራሉ ተብሎ ይጠበቃል።ጠቅላይ ሚኒስትር ዶክተር አብይ በጅቡቲ የሚያደርጉት ጉብኝት የሁለቱን ሃገራት የረጅም ጊዜ ግንኙነትና የህዝብ ለሕዝብ ትስስር የበለጠ ለማጠናከር እንደሚያግዝም የውጭ ጉዳይ ሚኒስቴር ለዋልታ በላከው መግለጫ አመልክቷል፡፡